Luokė
Luokė – miestelis Telšių rajono savivaldybėje, 21 km į pietryčius nuo Telšių. Seniūnijos ir seniūnaitijos centras. Pro miestelį teka Virvytės dešinysis intakas Vaidys. Stovi medinė Luokės Visų Šventųjų bažnyčia, kapinių koplyčia, nuo XVI a. rengiamos mugės. Yra muzikos ir dailės mokyklos, kultūros centras, pirminės sveikatos priežiūros centras. Veikia Luokės Vytauto Kleivos gimnazija, biblioteka, paštas (LT-88033).